[I SS IONEN FOR DE EUROPÆISKE FÆLLESSKABER 
K0MC93) 399 endelig udg. 
Bruxelles, den 1. september 1993 
Forslag ti I 
f^nPTS AFGØRELSE 
om Den Tjekkiske Republiks og Den Slovakiske Republiks 
særskilte hæftelse for den lånefacilitet, der blev 
ydet Tjekkoslovakiet i henhold til Rådets 
afgørelse 91/106/EØF 
(forelagt af Kommissionen) 
BEGRUNDELSE 
I februar 1991 besluttede EF's Ministerråd at yde et lån på 375 mio. 
ECU til Den Tjekkiske og Slovakiske Føderative Republik. Lånet blev 
udbetalt i to rater, den første på 185 mio. ECU i august 1991 og den 
anden på 190 mio. ECU i februar 1992. Formålet med lånet var at styrke 
det tidligere Tjekkoslovakiets betalingsbalancesituation og 
reservestilling, således at det skulle blive lettere at indføre fuld 
konvertibilitet. 
Som følge af opløsningen af føderationen den 1. januar 1993 tog Kommis­
sionen i slutningen af 1992 initiativ til at foreslå Tjekkoslovakiet og 
de to nye republikker, at lånet skal løbe videre på den betingelse, at 
de to republikker er solidarisk ansvarlige for det fulde beløb over for 
Fællesskabet som långiver. 
Som svar på Kommissionens initiativ foreslog Den Tjekkiske Republik og 
Den Slovakiske Republik en formel opdeling af EF-lånet i forholdet 2:1 
i overensstemmelse med loven om deling af det tidligere 
Tjekkoslovakiets formue, der blev vedtaget den 13. november 1992 af 
Tjekkoslovakiets føderale parlament. Denne lov fastsætter, at 
forpligtelserne i forbindelse med de lån, som det tidligere 
Tjekkoslovakiet godkendte, skal deles mellem de to nye stater i forhold 
til de to nye staters befolkning, dvs. i forholdet 2 til 1. 
Som begrundelse for deres stilling fremhævede de nye republikker det 
forhold, at det individuelle ansvar er et af de vigtigste aspekter ved 
suverænitet, og at økonomisk autonomi var en væsentlig faktor ved 
dannelsen af Den Tjekkiske Republik og Den Slovakiske Republik. De 
argumenterede også, at andre store officielle kreditorer allerede havde 
godkendt de to nye republikkers særskilte hæftelse. 
Efter gennemgang af de synspunkter, der er kommet til udtryk om dette 
spørgsmål i 6-24, og efter korrekt høring af Det Monetære Udvalg har 
Kommissionen besluttet at imødekomme de to nye republikkers anmodning, 
og den foreslår, at Fællesskabet samtykker i at opdele EF-lånet fra 
1991 i forholdet 2:1, således at begge nye republikker hver for sig kun 
hæfter for den del af lånet, som de har fået tildelt. Den Tjekkiske 
Republik og Den Slovakiske Republik vil derfor henholdsvis hæfte for to 
tredjedele og en tredjedel af de samlede afdrag, rentebetalinger og 
gebyrer i forbindelse med EF-lånet. 
I interimsperioden mellem tidspunktet for Tjekkoslovakiets faktiske 
opløsning, dvs. den 31. december 1992, og det tidspunkt, hvor 
nyfordelingen af lånet fra 1991 træder i kraft, hæfter Den Tjekkiske 
Republik og Den Slovakiske Republik solidarisk for alle skyldige 
betalinger i overensstemmelse med de erklæringer, som de begge afgav 
over for Fællesskabet i december 1992, og hvori de understreger, at de 
vil opfylde forpligtelserne i henhold til alle aftaler mellem 
Fællesskabet og det tidligere Tjekkoslovakiet. Det skal i denne 
forbindelse noteres, at begge de nye republikkers myndigheder siden 
føderationens ophævelse fuldt ud og i rette tid har opfyldt deres 
forpligtelser. Der blev således foretaget betalinger på 10,5 mio. ECU 
den 18. marts og på 9,6 mio. ECU den 15. juni. 
Det foreslås Rådet, at det bemyndiger Kommissionen til at indgå aftale 
med de tjekkiske og slovakiske myndigheder om den ændring eller 
fornyelse af den oprindelige låneaftale, som er en forudsætning for, at 
Den Tjekkiske Republik og Den Slovakiske Republik kan hæfte særskilt 
for lånet; samtidig skal der foretages de nødvendige ændringer af de 
oprindelige vilkår og betingelser for Fællesskabets lånetransaktion. De 
to republikkers særskilte hæftelse skal også afspejles i den nye 
affattelse af de bemærkninger, der ledsager det relevante p.m. i 
budgettet. 
Udkast til 
Rådets AFGØRELSE 
om Den Tjekkiske Republiks og Den Slovakiske Republiks særskilte 
hæftelse for den lånefacilitet, der blev ydet Tjekkoslovakiet i henhold 
til Rådets afgørelse 91/106/EØF1) 
RÅDET FOR DE EUROPÆISKE FÆLLESSKABER HAR -
under henvisning til Traktaten om Oprettelse af Det Europæiske 
Økonomiske Fællesskab, særlig artikel 235, 
under henvisning til forslag fra Kommissionen2), forelagt efter høring 
af Det Monetære Udvalg, 
under henvisning til udtalelse fra Europa-Parlamentet^), og 
ud fra følgende betragtninger: 
I henhold til Rådets afgørelse 91/106/EØF har Fællesskabet ydet Tjekko­
slovakiet et mellemfristet lån på 375 mio. ECU i hovedstol for at 
støtte betalingsbalancen og styrke reserverne og for at lette 
overgangen til valutarisk konvertibilitet; lånet er blevet fuldt 
udbetalt af Kommissionen i to rater på henholdsvis 185 mio. ECU i 
august 1991 og på 190 mio. ECU i februar 1992; 
i overensstemmelse med den konstitutionelle lov om opløsningen af 
Tjekkoslovakiet, der blev vedtaget af Tjekkoslovakiets føderale 
parlament den 25. november 1992, ophørte Tjekkoslovakiet med at 
eksistere pr. 31 december 1992, idet det blev opdelt i de to nye 
republikker Den Tjekkiske Republik og Den Slovakiske Republik; 
den konstitutionelle lov om delingen af Tjekkoslovakiets formue mellem 
Den Tjekkiske Republik og Den Slovakiske Republik, der blev vedtaget af 
det føderale parlament den 13. november 1992, fastsætter, at de lån, 
som Tjekkoslovakiet havde godkendt, skal deles mellem Den Tjekkiske 
Republik og Den Slovakiske Republik i forholdet 2:1, svarende til deres 
befolkningers relative størrelse; de tjekkiske og slovakiske 
myndigheder har anmodet Fællesskabet om, at det samtykker i, at 
Tjekkoslovakiets hæftelse for EF-lånetransaktionen på 375 mio. ECU i 
henhold til Rådets afgørelse 91/106/EØF opdeles i samme forhold; 
Den Tjekkiske Republik og Den Slovakiske Republik vil solidarisk indfri 
alle de gældsbetjeningsforpligtelser, der følger af EF-
lånetransaktionen på 375 mio. ECU, efterhånden som disse forpligtelser 
opstår; disse republikker har indvilliget i at dække henholdsvis to 
tredjedele og en tredjedel af afdragene, rentebetalingerne og gebyrerne 
i forbindelse med denne transaktion; 
1) EFT nr. L 56 af 2.3.1991, s. 24. 
2) 
3) 
Kommissionen bemyndiges til at tage passende skridt til at sikre, at 
forpligtelserne i forbindelse med det lån, der blev ydet i henhold til 
afgørelse 91/106/EØF, deles mellem Den Tjekkiske Republik og Den 
Slovakiske Republik i overensstemmelse med den lov, som det føderale 
parlament vedtog den 13. november 1992; 
Traktaten indeholder ikke anden hjemmel for vedtagelsen af denne 
afgørelse end den i artikel 235 fastsatte -
TRUFFET FØLGENDE AFGØRELSE: 
Eneste artikel 
1. Den Tjekkiske Republik og Den Slovakiske Republik hæfter særskilt 
for henholdsvis to tredjedele og en tredjedel af alle afdrag, 
rentebetalinger og gebyrer i forbindelse med gældsbetjeningen på 
det mellemfristede EF-lån på 375 mio. ECU, der blev ydet 
Tjekkoslovakiet i henhold til Rådets afgørelse 91/106/EØF af 
25. februar 1991. 
2. Med dette formål bemyndiges Kommissionen, efter høring af Det 
Monetære Udvalg, til at indgå aftale med Den Tjekkiske Republiks og 
Den Slovakiske Republiks myndigheder om de nødvendige tilpasninger 
af den oprindelige låneaftale mellem Fællesskabet og 
Tjekkoslovakiet. 
3. De vilkår og betingelser, der er fastsat i afgørelse 91/106/EØF, 
finder med de nødvendige ændringer anvendelse på de bestemmelser, 
der træffes i henhold til stk. 2, og de finansielle betingelser i 
den oprindelige låneaftale skal bibeholdes. 
4. Alle de påløbne omkostninger, som Fællesskabet afholder i 
forbindelse med indgåelsen og gennemførelsen af de bestemmelser, 
der fastsættes ved denne afgørelse, bæres for to tredjedeles og en 
tredjedels vedkommende henholdsvis af Den Tjekkiske Republik og Den 
Slovakiske Republik. 
Udfærdiget i Bruxelles, den 
På Rådets vegne 
Formand 
FINANSIERINGSOVERSIGT 
1. Budgetpost 
Artikel (aktionsbevillinger - 214) lånegaranti for støtte til 
Tjekkoslovakiet. 
2. Retsgrundlag 
Artikel 235 i Traktaten. 
3. Udgifternes klassifikation 
Obligatorisk. 
4. Beskrivelse af og begrundelse for foranstaltningen 
a. Beskrivelse af foranstaltningen 
Tilpasning af bemærkningerne til det bestående p.m. for at 
vise, at Den Tjekkiske Republik og Den Slovakiske Republik 
hæfter særskilt for gældsbetjeningen på det EF-lån på 375 mio. 
ECU, der blev ydet Tjekkoslovakiet i henhold til Rådets 
afgørelse 91/106/EØF af 25. februar 1991. 
b. Begrundelse for foranstaltningen 
- Tjekkoslovakiet ophørte med at eksistere den 31. december 
1992. 
- De tjekkiske og slovakiske myndigheder har anmodet 
Fællesskabet om at samtykke i, at Tjekkoslovakiets 
forpligtelser i forbindelse med EF-lånet opdeles i 
forholdet 2:1 i overensstemmelse med aftalen mellem de to 
nye republikker. 
5. Foranstaltningens virkning på aktionsbevillingerne 
Den Tjekkiske Republik og Den Slovakiske Republik hæfter særskilt 
for henholdsvis 2/3 og 1/3 af afdragene, rentebetalingerne og 
gebyrerne i forbindelse med gældsbetjeningen på EF-lånet. 
ISSN 0254-1459 
KOM(93) 399 endelig udi. 
DA 11 oi 
Katalognummer : CB-CO-93-431-DA-C 
ISBN 92-77-58728-8 
Kontoret for De Europæiske Fællesskabers Officielle Publikationer 
L-2985 Luxembourg